

ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 20/10/2017

**ΝΟΜΟΣ ΑΤΤΙΚΗΣ**

ΔΗΜΟΣ ΜΟΣΧΑΤΟΥ-ΤΑΥΡΟΥ

Διεύθυνση Διοικητικών Υπηρεσιών

Τμήμα Προσωπικού & Μισθοδοσίας

Πληροφορίες: Χρύσανθος Θεοδωράκης Προς:

Κοραή 36 & Αγ. Γερασίμου, Τ.Κ. 18345 κ Πρόεδρο και Μέλη Δημοτικού

Τηλέφωνο: 213-2019 604 Συμβουλίου Μοσχάτου - Ταύρου

Ηλ ταχ: xtheodorakis@0144,syzefxis.gov.gr

Θέμα………..: «Λήψη Απόφασης για την συμπλήρωση της υπ΄αριθμ 333/2015 Απόφασης του Δημοτικού Συμβουλίου Μοσχάτου-Ταύρου, «περί καθιέρωσης εξαιρέσεων από την εφαρμογή της πενθήμερης εργασίας και του συνεχούς ωραρίου καθώς και την 24ωρη λειτουργία υπηρεσιών του Δήμου Μοσχάτου – Ταύρου, ανάλογα με τις ανάγκες τους», από τούδε και στο εξής

Σχετικά:

1. η υπ’ αριθμ 333/2015 Απόφαση του Δημοτικού Συμβουλίου Μοσχάτου-Ταύρου
2. το από 10/10/2017 Υπηρεσιακό Σημείωμα της Προϊσταμένης του Τμήματος Έργων Συντήρησης & Αυτεπιστασίας προς το Τμήμα Προσωπικού & Μισθοδοσίας

Κύριε Πρόεδρε,

α) Με με τις διατάξεις των άρθρων 36 και 176 του Ν3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων» προβλέπεται ότι με απόφαση του Γενικού Γραμματέα Περιφέρειας και κατόπιν πρότασης των οικείων Δημοτικών και Κοινοτικών Συμβουλίων ή της οικείας διοίκησης των Δημοτικών και Κοινοτικών Νομικών Προσώπων Δημοσίου Δικαίου, Ιδρυμάτων και Συνδέσμων Δήμων, Κοινοτήτων ή Δήμων και Κοινοτήτων, μπορεί οποτεδήποτε, να καθιερώνονται εξαιρέσεις τόσο από την εφαρμογή της πενθήμερης εργασίας όσο και από το συνεχές ωράριο, όπως και να καθιερώνεται το καθημερινό ωράριο εργασίας σε βάρδιες και κατά τις νυχτερινές ώρες καθώς και τις Κυριακές και τις ημέρες αργίας και αυτό λόγω της ιδιοτυπίας των συνθηκών λειτουργίας ή το είδος και τη μορφή των Υπηρεσιών του Δήμου .

β) Με τις διατάξεις του άρθρου 20 του Ν4354/15, ορίζονται τα σχετικά με την αποζημίωση της καθ’ υπέρβαση του υποχρεωτικού ωραρίου εργασίας κατά τις Κυριακές και εξαιρέσιμες ημέρες και τη μισθοδοσία των υπαλλήλων εφόσον απαιτείται να απασχοληθούν υπερωριακά για την αντιμετώπιση εποχικών, εκτάκτων ή επειγουσών υπηρεσιακών αναγκών

Στο πλαίσιο αυτό και με απώτερο σκοπό την απρόσκοπτη και εύρυθμη λειτουργία διαφόρων Υπηρεσιών του Δήμου, το Δημοτικό Συμβούλιο Μοσχάτου-Ταύρου, έλαβε την υπ’ αριθμ 333/2015 Απόφαση, η οποία δημοσιεύθηκε στο ΦΕΚ 116/Β/28-1-2016 με την οποία καθιέρωσε διαφορετικό ωράριο λειτουργίας για Υπηρεσίες του Δήμου, σε αρμονία πάντοτε με τη διασφάλιση των κεκτημένων δικαιωμάτων των εργαζομένων και χωρίς την καταστρατήγηση του πενθημέρου, προκειμένου να διασφαλισθεί η απρόσκοπτη παροχή των Υπηρεσιών του Δήμου προς το δημότες καθώς και η διασφάλιση του δημοσίου συμφέροντος.

Στο πνεύμα της παραπάνω Απόφασης του Συμβουλίου και προκειμένου να αντιμετωπισθούν καλύτερα οι ανάγκες που προκύπτουν, όσον αφορά την διασφάλιση της έγκαιρης αντιμετώπισης, από το Τμήμα Έργων Συντήρησης & Αυτεπιστασίας, θεμάτων που άπτονται της αρμοδιότητάς του, θέτουμε υπ’ όψιν σας την παρακάτω πρόταση, ύστερα και από την σχετική εισήγηση της κας Διευθύντριας Τεχνικών Υπηρεσιών καθώς και της κας Προϊσταμένης του Τμήματος ‘Εργων Συντήρησης & Αυτεπιστασίας, σχετικά με το ωράριο λειτουργίας του Τμήματος.

**Ειδικότερα, εισηγούμαστε:**

Για την αποτελεσματικότερη λειτουργία του Τμήματος Έργων Συντήρησης & Αυτεπιστασίας, που, στο πλαίσιο της αρμοδιότητάς του εμπίπτουν, α) η επιδιόρθωση των βλαβών στις εγκαταστάσεις καθώς και τον φέροντα οργανισμό των σχολικών συγκροτημάτων του Δήμου και η ανάγκη άμεσης αποκατάστασής τους, προκειμένου να **διασφαλισθεί η ασφάλεια της ζωής των μαθητών και του διδακτικού προσωπικού**, όπως **και η απρόσκοπτη λειτουργία των διδακτηρίων** και η διασφάλιση του εκπαιδευτικού έργου που παρέχεται στους μαθητές, β) η άμεση αποκατάσταση ζημιών στο οδικό δίκτυο και τα πεζοδρόμια του Δήμου, (επικίνδυνες καθιζήσεις του οδοστρώματος, λακούβες κλπ) προκειμένου να προληφθούν τυχόν ατυχήματα, που **θα έθεταν σε κίνδυνο ανθρώπινες ζωές** αλλά και θα προκαλούσαν ζημίες σε οχήματα, για τα οποία, θα χρειασθεί να καταβληθούν, από πλευράς Δήμου, αποζημιώσεις γ) η αντιμετώπιση των **συνεπειών έκτακτων καιρικών φαινομένων** και δ) η ανάγκη **διαγράμμισης των οδών κατά τη διάρκεια της νύχτας**, ούτως ώστε να αποφευχθεί η επιβάρυνση της κυκλοφορίας των οχημάτων, παρακαλούμε, όπως μεριμνήσετε, σύμφωνα και με το από 10/10/2017 Υπηρεσιακό Σημείωμα της κας Προϊσταμένης του Τμήματος και της κας Διευθύντριας Τεχνικών Υπηρεσιών **για την συμπλήρωση της 333/2015 απόφασης Δ.Σ. και την καθιέρωση εξαίρεσης από την εφαρμογή της πενθήμερης εργασίας και την** **απασχόληση τους σε 24ωρη βάση,**  χωρίς την καταστρατήγηση του πενθημέρου και του προβλεπόμενου ωραρίου από τις κείμενες διατάξειςγια:

1. 9 υπαλλήλους κλάδου ΔΕ30 Τεχνιτών - Οικοδόμων
2. 1 υπαλλήλου κλάδου ΔΕ5 Εργοδηγών
3. 2 υπαλλήλων κλάδου ΔΕ30 Ελαιοχρωματιστών
4. 1 υπαλλήλου κλάδου ΔΕ30 Μαραγκών
5. 1 υπαλλήλου κλάδου ΔΕ26 Μηχανοτεχνιτών

**καθώς και για την καθιέρωση, από τούδε και στο εξής, 24ωρης λειτουργίας για το**  **Τμήμα Έργων Συντήρησης & Αυτεπιστασίας της Διεύθυνσης Τεχνικών Υπηρεσιών, ούτως ώστε να επιτευχθεί η αποτελεσματικότερη λειτουργία του, προς όφελος των δημοτών και της ανάγκης να υπηρετηθεί το δημόσιο συμφέρον**.

Τέλος, σας γνωρίζουμε ότι η δαπάνη που θα προκληθεί για τα επόμενα έτη από την ανωτέρω αναφερόμενη λειτουργία του Τμήματος Έργων Συντήρησης & Αυτεπιστασίας, θα καλυφθεί από τις εγγεγραμμένες πιστώσεις του προϋπολογισμού των επόμενων οικονομικών ετών, στον κωδικό Κ.Α 30.6012

Μετά από τα παραπάνω παρακαλούμε το Δημοτικό Συμβούλιο να αποφασίσει για το ανωτέρω ζήτημα.

Ο Προϊστάμενος Ο Διευθυντής

Τμήματος Προσωπικού & Μισθοδοσίας Διοικητικών Υπηρεσιών

Ιωάννης Κανακάκης Κωνσταντίνος Φραντζίκος

Συνημμένα:

1. Αίτημα εξαίρεσης από την πενθήμερη εργασία

του Τμήματος Έργων Συντήρησης & Αυτεπιστασίας

της Δ/νσης Τεχνικών Υπηρεσιών της 10-10-2017